DIREKTIVA SVETA

z dne 8. marca 1977

o spremembah Direktive 70/157/EGS o dovoljeni ravni hrupa in izpušnem sistemu motornih vozil

(77/212/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju mnenja Ekonomsko-socialnega odbora (2),

ker Direktiva Sveta 70/157/EGS z dne 6. februarja 1970 o približevanju zakonodaje držav članic o dovoljeni ravni hrupa in izpušni sistem motornih vozil (3), nazadnje spremenjena z Direktivo 73/350/EGS (4), v svoji prilogi določa mejne vrednosti ravni hrupa za motorna vozila, namenjena uporabi na cesti, z nadgradnjo ali brez nje, z vsaj štirimi kolesi in največjo konstrukcijsko določeno hitrostjo večjo od 25 km/h, razen za tirna vozila, kmetijske ali gozdarske traktorje in stroje ter vozila za javna dela;

ker so zaradi varstva prebivalstva pred hrupom potrebni ustrezni ukrepi za zmanjšanje ravni hrupa motornih vozil; ker takšno zmanjšanje omogoča tehnični napredek v konstrukciji motornih vozil;

ker bi bilo treba ustrezno spremeniti prilogo k Direktivi 70/157/EGS v smislu zmanjšanja vrednosti dovoljene ravni hrupa, izraženih v dB (A), za vsako kategorijo vozil, na katero se nanaša,

SPREJEL NASLEDNJO DIREKTIVO:

Člen 1

V prilogi k Direktivi 70/157/EGS se tabelo v točki I.1. nadomesti z naslednjo:

Kategorija vozila Vrednost, izražena v dB(A) decibeli (A)

I.1.1 I.1.2 I.1.3 I.1.4 I.1.5 I.1.6 I.1.7 Vozila, namenjena za prevoz potnikov, z največ devetimi sedeži, vključno z vozniškim sedežem Vozila, namenjena za prevoz potnikov, z več kot devetimi sedeži, vključno z vozniškim sedežem, z dovoljeno največjo težo, ki ne presega 3,5 tone Vozila, namenjena za prevoz blaga, z največjo dovoljeno težo, ki ne presega 3,5 tone Vozila, namenjena za prevoz potnikov, z več kot devetimi sedeži, vključno z vozniškim sedežem, z največjo dovoljeno težo, ki presega 3,5 tone Vozila, namenjena za prevoz blaga, z največjo dovoljeno težo, ki presega 3,5 tone Vozila, namenjena za prevoz potnikov, z več kot devetimi sedeži, vključno z vozniškim sedežem, z močjo motorja, ki znaša ali presega 200 KM DIN Vozila, namenjena za prevoz blaga, z močjo motorja, ki znaša ali presega 200 KM DIN, in katerih največja dovoljena teža presega 12 ton 80 81 81 82 86 85 88

Člen 2

1. Po 1. aprilu 1977 nobena država članica ne sme zaradi razlogov, ki se nanašajo na raven hrupa in izpušni sistem:

- zavrniti EGS-homologacije ali izdaje dokumenta, navedenega v tretji alinei člena 10(1) Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil (5), kakor je spremenjena z Aktom o pristopu, ali nacionalne homologacije za katerikoli tip motornih vozil,

- ali prepovedati začetka uporabe vozil,

če raven hrupa in izpušni sistem takšnega tipa vozila ali vozil izpolnjujeta zahteve Direktive 70/157/EGS, kakor je spremenjena s to direktivo.

2. Po 1. aprilu 1980 države članice:

- ne bodo več izdajale dokumenta, ki je predpisan v tretji alinei člena 10(1) Direktive 70/156/EGS, za določen tip vozila, čigar raven hrupa in izpušni sistem ne izpolnjujeta zahtev Direktive 70/157/EGS, kakor je spremenjena s to direktivo,

- lahko zavrnejo nacionalno homologacijo za določen tip vozila, pri katerem raven hrupa in izpušni sistem ne izpolnjujeta zahtev Direktive 70/157/EGS, kakor je spremenjena s to direktivo.

Vendar je treba za vozila kategorije, ki je navedena v točki I.1.6 tabele iz člena 1, datum "1. april 1980' nadomestiti z datumom "1. april 1982'.

3. Po 1. aprilu 1982 države članice lahko prepovedo začetek uporabe vozil, pri katerih raven hrupa in izpušni sistem ne ustrezata zahtevam Direktive 70/157/EGS, kakor je spremenjena s to direktivo.

Člen 3

Države članice sprejmejo in objavijo predpise potrebne za uskladitev s to direktivo do 1. aprila 1977 in o tem takoj obvestijo Komisijo.

Člen 4

Ta direktiva je naslovljena na države članice.

V Bruslju, 8. marca 1977

Za Svet

Predsednik

D. OWEN

1 UL C 5, 8.1.1975, str. 54.

2 UL C 62, 15.3.1975, str. 33.

3 UL L 42, 23.2.1970, str. 16.

4 UL L 321, 22.11.1973, str. 33.

5 UL L 42, 23.2.1970, str. 1